Les obres d’accessibilitat del carrer dels Horts i de l’avinguda Sindicalista Miguel Lluch es troben en una fase avançada
25 de març 2019

![Imagen 1](/media/actualidad/PublishingImages/1 Políticos/Pepe Gil_cuerpo.jpg)

​![](/media/rfmdaicx/43_c_horts.jpg)  
_Carrer dels Horts_  
  

Les obres d’adequació de voreres i eliminació de barreres arquitectòniques del carrer dels Horts i de l’avinguda Sindicalista Miguel Lluch es troben en una fase avançada. Els treballs, que tenen un cost total de 61.493 euros (IVA inclòs), s’adjudicaren a l’empresa Montajes Baixauli i comprenen tant fer accessible el tram inicial del carrer Horts com adequar 13 rebaixos de passos de vianants per millorar l’accessibilitat en la zona de l’avinguda Sindicalista Miguel Lluch. L’adjudicació de les obres s’ha dut a terme gràcies a la subvenció de la Diputació de València.

  

El delegat de Manteniment, Pepe Gil, ha manifestat que, tot i que fer accessible Sagunt ha sigut una de les prioritats del departament, “**som conscients que ens falta molt per fer de Sagunt una ciutat totalment accessible, per eixe motiu s’estan fent millores per tal d’anar facilitant l’accessibilitat a les persones amb mobilitat reduïda**”.

  

L’objectiu de les obres se centra en millorar les condicions d’accessibilitat de vianants mitjançant l’ampliació de voreres al carrer dels Horts en el tram comprés entre el carrer Almenara i el carrer Alorc, així com eliminar les barreres en passos de vianants de l’avinguda Sindicalista Miguel Lluch.

  

  

![](/media/ws3pd4oc/43_c_avdsindicalista.jpg)  
_Avinguda Sindicalista Miguel Lluch_  

​

*   [](http://www.facebook.com/sharer.php?u=https://aytosagunto.es/va/actualitat/les-obres-d-accessibilitat-del-carrer-dels-horts-i-de-l-avinguda-sindicalista-miguel-lluch-es-troben-en-una-fase-avancada/ "Facebook")
*   [](http://twitter.com/share?url=https://aytosagunto.es/va/actualitat/les-obres-d-accessibilitat-del-carrer-dels-horts-i-de-l-avinguda-sindicalista-miguel-lluch-es-troben-en-una-fase-avancada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-obres-d-accessibilitat-del-carrer-dels-horts-i-de-l-avinguda-sindicalista-miguel-lluch-es-troben-en-una-fase-avancada/ "Linked In")
*   [](mailto:?body=https://aytosagunto.es/va/actualitat/les-obres-d-accessibilitat-del-carrer-dels-horts-i-de-l-avinguda-sindicalista-miguel-lluch-es-troben-en-una-fase-avancada/)